open-index/open-wikipedia-markdown huggingface dataset:
Michael Angarano

**Michael Anthony Angarano** (født 1987) er en amerikansk skuespiller.

## Karriere
Angarano begynte med skuespill som åtteåring, og ble for alvor kjent i dramafilmen *[[Almost Famous]]* (2000). Han spilte deretter den unge versjonen av gallopprytteren Red Pollard (Tobey Maguire) i *[[Seabiscuit]]* (2003). Han var også med i dramafilmen *[[Speak]]* (2004) hvor han spilte med Kristen Stewart, før han spilte i *[[Lords of Dogtown]]* (2005) mot blant andre Emile Hirsch og Heath Ledger. Så spilte han hovedrollen i superheltkomedien *[[Sky High]]* (2005), med Kurt Russell, Kelly Preston og Danielle Panabaker.

Etter det spilte han gjesteroller i TV-serier som *[[Will and Grace]]* og *[[24 (TV-serie)]]*. Så portretterte han kung fu-elskeren Jason Tripitikas i actionkomedien *[[The Forbidden Kingdom]]* (2008) mot Jackie Chan og Jet Li. Han spilte også mot Uma Thurman i *[[Ceremony]]* (2010), samt Freddie Highmore og Emma Roberts i *[[The Art of Getting By]]* (2011).

Senere i 2011 var han med i et stjernelag av skuespillere da han spilte i Steven Soderberghs *[[Haywire (film)|Haywire]]* med Gina Carano, Michael Douglas, Antonio Banderas, Channing Tatum, Ewan McGregor og Michael Fassbender, en film som imidlertid ikke ble tatt godt imot av kritikerne.

## Filmografi

## Referanser


## Eksterne lenker
* 
*
Liste over episoder av Arrested Development

Følgende er ei **liste over episoder av ''[[Arrested Development]]***, en [[USA|amerikansk]] TV-serie skapt av [[Mitchell Hurwitz]] for [[Fox Broadcasting Company]]. Serien handler om Bluth-familien, en tidligere rik dysfunksjonell familie, og presenteres i et [[dokumentarfilm|dokumentarformat]], med håndholdte kameraer, fortellerstemme, arkivopptak og historiske opptak. [[Ron Howard]] er [[utøvende produsent]] og forteller. Seriens handling foregår i [[Newport Beach]] og [[Balboa Island]] i [[California]], men ble for det meste filma rundt [[Culver City]] og [[Marina del Rey]].

Tre sesonger og 53 episoder ble produsert og sendt mellom 2003 og 2006 før serien ble kansellert av Fox. 26. mai 2013 kom imidlertid sesong fire av serien til [[Netflix]], som gjenopplivet serien. 



== Overblikk ==


== Episodeliste ==
=== Sesong 1 (2003–2004) ===

Episodene nedenfor listes opp etter rekkefølgen på DVD, og ikke etter rekkefølgen de ble sendt i, fordi Fox ved tre anledninger sendte episoder i feil rekkefølge. «Charity Drive» ble vist før «Visiting Ours», men finner sted før denne; «In God We Trust» ble produsert og vist før «My Mother, the Car», men kommer etter denne på DVD-en; og «Missing Kitty» ble vist etter den todelte episoden «Altar Egos» og «Justice Is Blind», men kommer før disse på DVD-en.



=== Sesong 2 (2004–2005) ===

Fox bestilte opprinnelig en full 22-episoders sesong, men produksjonsordren ble kutta ned til 18 episoder. Kun én episode ble sendt i gal rekkefølge denne sesongen, «Sword of Destiny», som var ment som episode nr. 17.



=== Sesong 3 (2005–2006) ===

Fox bestilte opprinnelig en full 22-episoders sesong, men produksjonen ble kutta ned til 13 episoder.



=== Sesong 4 (2013) ===
Seks år etter at serien ble kansellert av Fox begynte filminga av en ny sesong 7. august 2012. Sesongen består av 15 episoder som alle ble sluppet samtidig på [[Netflix]] 23. mai 2013 i Nord- og Sør-Amerika, Storbritannia, Irland og Norden.



=== Sesong 5 (2016) ===
Utøvende produsent [[Brian Grazer]] bekreftet i april 2015 at en femte sesong var i utvikling og vil bestå av 17 episoder. I juni 2015 sa han at produksjonen ville starte «etter den første [dagen] i året» og ville ha premiere «fire måneder senere».

== Referanser ==
<references>



</references>

== Eksterne lenker ==
* Liste over [http://www.imdb.com/title/tt0367279/episodes episoder av *Arrested Development*] hos [[IMDb]]
* Liste over [http://www.tv.com/arrested-development/show/17005/episode.html?season=All episoder av *Arrested Development''] hos TV.com
Neue Preussische Zeitung

***Neue Preußische Zeitung*** eller ***Kreuzzeitung***  (norsk: *Den nye prøyssiske avis* eller *Korsavisen*) var en avis som eksisterte fra 1848 til 1939 i Kongeriket Preussen, Fristaten Preussen og endelig det tredje rike. Avisen ble kalt Kreuzzeitung fordi det hadde jernkorset som emblem.

Avisen ble grunnlagt i 1848 i Berlin med Hermann Wagener som hovedredaktør frem til 1853, og var en konservativ dagsavis. Otto von Bismarck bidro til grunnleggelsen. Theodor Fontane var redaktør fra 1860 til 1870.

Avisen hadde tilknytning til den gammelprøyssiske adelen, den konservative kirken og interessene til de jordbesittende godseierne. Den var opprinnelig et organ for det konservative partiet i Kongeriket Preussen, fra 1876 for Deutschkonservative Partei og fra 1918 for den gammelprøyssiske konservative fløyen innenfor Deutschnationale Volkspartei. Avisen ble i 1937 overtatt av Nationalsozialistische Deutsche Arbeiterpartei (NSDAP), men ble nedlagt i 1939.

## Referanser
Burara

***Burara*** er en slekt av sommerfugler som hører til familien smygere (Hesperiidae).

## Utseende
Store (vingespenn 45-75 millimeter), kraftige smygere. På farge kan de være ensfarget brune, eller ha innslag av metallisk blått eller grønt, oransje eller rødt på vinger og kropp.

## Levevis
Disse store smygerne er mest aktive i skumringen. Larvene kan leve på en rekke ulike planter.

## Utbredelse
Slekten er utbredt i Sørøst-Asia.

## Systematisk inndeling

Disse artene blir ofte regnet til slekten *[[Bibasis]]*, men her følges Tree of life (http://tolweb.org/burara/ i å regne dem som en slekt for seg.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Coeliadinae Edwards, 1937 
*************** Slekten *Burara* Swinhoe, 1893 
**************** *[[Burara amara]]* (Moore, 1866)
**************** *[[Burara anadi]]* (de Nicéville, 1884)
**************** *[[Burara aphrodite]]* (Frühstorfer, 1905)
**************** *[[Burara etelka]]* (Hewitson, [1867])
**************** *[[Burara gomata]]* (Moore, 1866)
**************** *[[Burara harisa]]* (Moore, 1866)
**************** *[[Burara imperialis]]* Plötz, 1886
**************** *[[Burara jaina]]* (Moore, 1866)
**************** *[[Burara oedipodea]]* (Swainson, 1820)
**************** *[[Burara owstoni]]* Eliot, 1980
**************** *[[Burara phul]]* (Mabille, 1876)
**************** *[[Burara striata]]* (Hewitson, [1867])
**************** *[[Burara tuckeri]]* Elwes & Edwards, 1897
**************** *[[Burara vasutana]]* (Moore, 1866)

## Kilder
* Brower, A.V.Z. og Warren, A. (2007) *Burara* på *Tree of life* http://tolweb.org/Burara/
* Markku Savela's Lepidoptera and some other life forms: Sjekkliste over artene. Hentet 6.5. 2012.

## Eksterne lenker
* 
* Indian Foundation for Butterflies – *Burara vasutana* http://ifoundbutterflies.org/275-burara/burara-vasutana 
* Butterflies of Singapore – *Burara etelka* http://butterflycircle.blogspot.com/2009/06/life-history-of-great-orange-awlet.html
Spanias Grand Prix 2012

**Spanias Grand Prix 2012** (formelt: *Formula 1 Gran Premio de España Santander 2012*) er et Formel 1-løp som ble arrangert 13. mai 2012 på Circuit de Catalunya i Montmeló, Spania. Dette var den femte runden i Formel 1-sesongen 2012, det 54. Spanias Grand Prix og den 22. gangen løpet ble holdt på Circuit de Catalunya. 

## Klassifisering
### Kvalifisering

### Løpet

**Noter til tabellene:**
*  - Lewis Hamilton, som satte en rundetid på 1.21,707 i Q3 og følgelig ville ha startet fra pole position, ble ekskludert fra kvalifiseringsresultatene for å ha brutt reglene som sier at han må ha nok drivstoff igjen i bilen til å returnere til pit og avgi en drivstoffprøve. Løpsledelsen ga han imidlertid tillatelse til å starte løpet fra bakerste startposisjon.
*  - Narain Karthikeyan klarte ikke å sette en rundetid som var bedre enn 107% av den raskeste tiden i Q1, men løpsledelsen ga han senere dispensasjon til likevel å delta i løpet.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Malin Berghagen

**Malin Birgitta Berghagen** (Berghagen Nilsson da hun var gift med Tommy Nilsson, født 11. mai 1966 i Sollentuna i Sverige) er en svensk skuespiller. Hun er halvsøster til Kristin Kaspersen og datter av Lill-Babs og Lasse Berghagen. I 1992 ble hun tildelt Guldmasken.

## Filmografi (utvalg)
* 1992 – *[[Svart Lucia]]*
* 1992 – *[[Rederiet]]* (TV)
* 2002 – *[[Stora teatern]]* (TV)
* 2004 – *[[Det okända]]* (TV)
* 2006 – *[[Wallander – Luftslottet]]*

## Referanser


## Eksterne lenker
* 
*
Choaspes

::*([[Karkheh|Choaspes]] er også en elv Iran.)*

***Choaspes*** er en slekt av sommerfugler som hører til familien smygere (Hesperiidae).

## Utseende
Store (vingespenn 60-75 millimeter), metallisk blå eller grønne, kraftige smygere. Bakvingens bakre del er rød eller oransje. Disse er blant de mest spektakulære smygerne.

## Levevis
Larvene lever på planter i slektene *Sabia* og *Meliosma* (familien Sabiaceae).

## Utbredelse
Slekten er utbredt i Sørøst-Asia, fra India og østover.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Coeliadinae Edwards, 1937 
*************** Slekten *Choaspes* Moore, 1881 
**************** *[[Choaspes benjaminii]]* (Guérin-Méneville, 1843)
**************** *[[Choaspes estrella]]* de Jong, 1980
**************** *[[Choaspes hemixanthus]]* Rothschild & Jordan, 1903
**************** *[[Choaspes furcatus]]* Evans, 1932
**************** *[[Choaspes illuensis]]* (Ribbe, 1900)
**************** *[[Choaspes plateni]]* (Staudinger, 1888)
**************** *[[Choaspes subcaudata]]* (C. & R. Felder, [1867])
**************** *[[Choaspes xanthopogon]]* (Kollar, [1844])

## Kilder
* Brower, A.V.Z. og Warren, A. (2007) *Choaspes* på *Tree of life* http://tolweb.org/Choaspes/
* Markku Savela's Lepidoptera and some other life forms: Sjekkliste over artene. Hentet 6.5. 2012.

## Eksterne lenker
*
John Braadland

**John Braadland** (1871–1909) var i en periode Nord-Europas største hermetikkfabrikkeier. Braadland tok handelsskoleeksamen ved Kristiania handelsgymnas og kurs ved den biologiske forsøksstasjon i Bergen, som var én av to skoler i Norge som underviste i hermetisering av mat. 

Braadland var en av pionérene innen hermetikken som hadde en utdanning innen faget. Sin første hermetikkfabrikk startet han på Skagen i Stavanger. Denne bygningen står enda og inneholder i dag City Brasserie. Det er et gammelt sjøhus, men er lett å kjenne igjen på murbygningen som er bygget opp på siden, det var her Braadland innredet selve røykeriet. På Skagen hadde Braadland cirka 30 ansatte, hvorav 4 var loddere.

Men John Braadland hadde større planer enn å drive hermetikkfabrikk i et gammelt sjøhus. Driften av fabrikken gikk bra og i 1900 kunne John Braadland åpne dørene i nordens største hermetikkfabrikk på Strandkaien. Også denne bygningen står fortsatt. Det er den største av de to røde murbygningene på Strandkaien. Dette var en fabrikk etter Braadlands egne idéer.

Braadland fikk flere priser på internasjonale utstillinger, blant annet gull på utstillinger i Bergen og Paris, og sølv i St. Petersburg. Norsk Hermetikkmuseum benytter i dag Braadlands bygning som sine lokaler.

Etter Braadlands død tok broren Ommund Braadland over fabrikkene og drev firmaet videre.

## Referanser


## Eksterne lenker
* Bygninger Stavanger Museum
* Industrimuseum
* Privatbolig Eilerts Minde
Monacos Grand Prix 2012

**Monacos Grand Prix 2012** (offisielt navn: *Formula 1 Grand Prix de Monaco 2012*) er et Formel 1-løp som ble arrangert 27. mai 2012 på Circuit de Monaco i Monte Carlo, Monaco. Det var det sjette løpet i -sesongen og det 70. Monacos Grand Prix. 

## Bakgrunn
### Baneendringer før løpet
Etter løpet i 2011 ble det gjennomført en rekke endringer med henblikk på å bedre sikkerheten på banen. De fleste endringene hadde sin bakgrunn i Sergio Pérez' ulykke under kvalifiseringen for 2011-løpet, hvor han krasjet inn i sikkerhetsbarrieren ved Nouvelle Chicane. Han pådro seg en hjernerystelse og et forstuet lår, og kunne ikke delta i løpet dagen etter. 

Påfølgende målinger av baneoverflaten viste høydeforskjeller på opptil 20 cm i bremsesonen før sjikanen hvor Pérez mistet kontrollen over bilen, og som følge av dette ble dette området av banen jevnet ut. Barrieren som Pérez traff ble også flyttet 14,6 meter lenger bak. 

Endringer andre steder på banen omfattet en utvidelse av utkjøringen fra pit og fjerning av enkelte trær i samme område, for derved å bedre utsikten til banen for førerne. Ved Sainte Dévote og Piscine (svømmebassenget) ble de gamle dekkbarrierene byttet ut med TecPro-barrierer av samme type som ved Nouvelle Chicane, og i flere avkjøringssoner ble det lagt høyfriksjonbelegg av samme type som på Paul Ricard-banen og i Abu Dhabi.

### Førerstraffer
Michael Schumacher fikk etter løpet i Spania en gridstraff på fem plasser for å ha forårsaket en kollisjon med Bruno Senna.

## Rapport
## Klassifisering
### Kvalifisering

### Løpet

**Noter til tabellene:**
*  - Michael Schumacher fikk en gridstraff på fem plasser for å ha forårsaket en kollisjon med Bruno Senna under Spanias Grand Prix.
*  - Pastor Maldonado fikk en gridstraff på ti plasser for å ha forårsaket en kollisjon med Sergio Pérez under fritreningen lørdag morgen. Han fikk i tillegg en straff på fem plasser for å ha skiftet girkasse etter kvalifiseringen.
*  - Sergio Pérez fikk ikke satt en kvalifiseringstid på grunn av et krasj i første kvalifiseringsomgang. Løpsledelsen ga han imidlertid tillatelse til å starte løpet fra bakerste posisjon, ettersom han hadde satt konkurransedyktige tider under fritrening. Pérez ble senere flyttet opp en plass som følge av Maldonados bytte av girkasse, men ble flyttet tilbake til 24.-plass etter at hans egen girkasse ble byttet.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Reed St. Mark

**Reed St. Mark** (født **Reid Cruickshank**) er en amerikansk trommeslager, som er mest kjent for å ha spilt i det tidligere avant-garde metal-bandet Celtic Frost fra Sveits, et av de tidligste black metal-bandene.

Han ble med i Celtic Frost i 1985, da de begynte innspillingen av EP-en Emperor's Return og LP-ene To Mega Therion og Into the Pandemonium. I 1988 forlot han gruppa. 

Etter at Celtic Frost la opp i 2008 var han en kort periode med i bandet Triptykon, sammen med  før de fant en annen fast trommeslager.

## Eksterne lenker
* 
* 
* Reed St. Marks offisielle nettsted
Prime Time Orchestra

**Prime Time Orchestra**, storband med base på Musikkflekken i Sandvika, startet i 1981. I tillegg til mer tradisjonell storbandmusikk i swingstil, spiller bandet også en rekke andre stilarter, som latinrytmer, pop, rock eller funk. Bandet består av dyktige amatører, profesjonelle og semi-profesjonelle musikere.

Bandet rekrutterer medlemmer bl.a. fra studentmiljøene ved Norges musikkhøgskole, musikkonservatoriene og fra musikklinjer på videregående skoler.

Prime Time Orchestra har i de senere år også utmerket seg som et prosjekt- og konsertband, og har ved flere anledninger besøkt norske og utenlandske scener. Konsertene er i stor grad gjennomført i samarbeid med kjente norske og utenlandske solister. Bandet har også fått skrevet bestillingsverk fra norske jazzkomponister og arrangører. Bandet har knyttet til seg profesjonelle norske og utenlandske musikalske ledere, komponister og arrangører. I tillegg har bandet ved en rekke anledninger bevist at de også mestrer eldre storbandmusikk. Ved flere anledninger har Prime Time Orchestra deltatt i programmer i norsk radio og tv. I tillegg har bandet opptrådt ved flere av de norske jazzfestivalene. Som danseorkester har Prime Time Orchestra opptrådt på mange scener i østlandsområdet. Prime Time Orchestra spilte til dans i bryllupet til kronprins Haakon og kronprinsesse Mette-Marit i 2001.

Orkesterets faste musikalske leder er Tarjei Grimsby.

## Referanser
Mirja Turestedt

**Mirja Viveka Turestedt** (født 1972) er en svensk skuespiller. Hun studerte ved Teaterhögskolan i Göteborg 1998&ndash;2002.

## Filmografi (utvalg)
* 2003 – *[[De besatte (TV-serie)]]*
* 2003 – *[[Lejontämjaren]]*
* 2003 – *[[Kommissarie Winter]]* (TV)
* 2007 – *[[Arn &ndash; Tempelridderen]]*
* 2007 – *[[Labyrint (TV-serie)]]*
* 2007 – *[[Sanningen om Marika]]* (TV)
* 2008 – *[[Oskyldigt dömd]]* (TV)
* 2009 – *[[Luftslottet som sprengtes (film)|Luftslottet som sprengtes]]*

## Referanser


## Eksterne lenker
* 
* Mirja Turestedt på Dramatens webside
* 
* Svensk filmdatabas
Andahuaylas (distrikt)

**Andahuaylas** er et distrikt i provinsen Andahuaylas i regionen Apurímac i Peru. Distriktets nasjonale statistikkode er 030201 og hovedstaden er Andahuaylas.

## Landsbyer i distriktet Andahuaylas

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Andahuaylas
Rocca di Cambio

**Rocca di Cambio** er en landsby og kommune i Italia. Landsbyen ligger i L'Aquila-provinsen i regionen Abruzzo. 
## Referanser


## Eksterne lenker
*
Mattias Jonsson

**Mattias Jonsson** (født 1974) er en svensk politiker for Socialdemokraterna, og har vært riksdagsmedlem i Sverige siden 2010. Han ble valgt inn i riksdagen for Göteborgs kommuns valkrets på plass 336.

## I riksdagen
Jonsson ble valgt inn i riksdagen første gangen ved riksdagsvalget i Sverige 2010. Han er vara i justiskomiteen og næringskomiteen.

## Referanser


## Eksterne lenker
* 
* 
* Mattias Jonsson på Sveriges riksdags nettside
* Socialdemokraterna.se - Mattias Jonsson
Svein Østerud

**Svein Østerud** (født 3. desember 1936) er en norsk professor i medie- og IT-pedagogikk ved Universitetet i Oslo.

## Bibliografi

* Med Barbara Gentikow og Egil G. Skogseth: *Literacy practices in late modernity*, Hampton Press Inc, 2012, ISBN 9781612890661 
* *Å være på nett : kommunikasjon, identitets- og kompetanseutvikling med digitale medier*, Cappelen akademisk, 2008, ISBN 978-82-02-27895-3
* *Utdanning for informasjonssamfunnet*, Universitetsforlaget, 2004, ISBN 9788215003696

## Eksterne lenker
* Svein Østeruds nettside, fra Universitetet i Oslo
Joron Pihl

**Joron Pihl** (født 1950) er en norsk professor ved Institutt for internasjonale studier og tolkeutdanning ved Oslomet.

Pihl er utdannet cand.polit. og ble i 1998 dr.polit. ved Det utdanningsvitenskapelige fakultet ved Universitetet i Oslo med avhandlingen *Minoriteter og den videregående skolen*.

Hun ble gift med den norske kunstneren Victor Lind i 1975. Hun er datter av Alexander Pihl.

## Bibliografi

## Referanser
Dagfinn Lysne

**Dagfinn Kåre Lysne** (født 1934, død 2000) var dr. ingeniør og professor i hydrologi i ved NTNU i Trondheim. 

Lysne fikk bachelorgraden ved Universitetet i Colorado (USA) i 1959 og mastergraden i 1962 ved samme universitet. Han jobbet tre år i USA før han kom tilbake til Norge i 1963. Da ble han engasjert i elv- og havnelaboratoriet ved Norges tekniske høyskole i Trondheim, og ble professor i hydrologi ved NTNU i 1986. 

Lysne var engasjert i mange utviklingsprosjekter innenfor vannkraft både i Afrika og Asia. Han gjorde blant annet en stor innsats i Nepal, der han bygde opp det hydrologiske laboratoriet i det vannkraftrike landet.

Han var sønn av Dominikus Lysne (1893-1966) og Kari Wendelbo Rå (1895-1976), gift med Anne Berit Sørensen (1937-1983). Han var far til musiker og komponist Geir Lysne (f. 9. oktober 1965) og bror til kjemiker og rektor David Wendelbo Lysne (f. 23. november 1924) og professor emeritus Anders Lysne (1926-2015).

## Bibliografi
* Dagfinn K. Lysne (2003): *Hydraulic Design*, 193 sider, Volum 8 av *Hydropower development* Dagfinn K. Lysne (Redaktør), Norwegian University of Science and Technology, Department of Hydraulic and Environmental Engineering.
* Agnar Marheim, Lars Jenssen og Dagfinn Kåre Lysne (1994): *The Unlined spillway tunnels at Virdnejavri dam*.

## Referanser
Sprint-NM på skøyter 1970

**Sprint-NM på skøyter 1970** ble avholdt på Øya stadion i Trondheim 31. januar–1. februar 1970.Teknisk arrangør var Trondhjems Skøiteklub.

Dette var det første offisielle Norgesmesterskapet i sprint i hurtigløp på skøyter. Magne Thomassen fra arrangørklubben vant.

## Sammenlagt herrer senior

:NR = Norsk rekord
:nr = Uoffisiell norsk rekord (ennå ikke offisiell rekord-øvelse)
:* = dømt etter på lik tid i samme parløp
:f = med fall

## Kilder
* 
* 

## Eksterne lenker
*
El-Sayed Lashin

**El-Sayed Lashin** (arabisk: السيد لاشين; født 1980) er en egyptisk bordtennisspiller. Han deltok i sommer-OL i 2000, 2008 og 2012.

## Eksterne lenker
*
Magnus Krepper

**Rolf Magnus Krepper** (født 1967) er en svensk skuespiller, sanger, illusjonist og danser. Han ble belønnet med en Guldbagge for «beste mannlige birolle» i filmen *Mun mot mun*.

## Biografi
Magnus Krepper begynte som tryllekunstner i 12 årsalderen og fortsatte med det i noen år. 1987-1990 utdannet han seg ved Balettakademien i Göteborg ettersom han ville lære seg noe om kunsten å bevege seg. Deretter opptrådte han noen år som danser, bl.a. ved Stora Teatern i Göteborg, samt som klovn. Krepper ville utvikle seg ytterligere og ble uteksaminert på Teaterhögskolan i Stockholm i 1998 og ble deretter engasjert ved Dramaten. Sine ferdigheter som tryllekunstner fikk han utnyttet i TV:s adventskalender 1998, *När karusellerna sover*.

Krepper er gift med skuespilleren Sanna Krepper. Han er medlem av Moderna Illusionisters Cirkel. Hans mormors fetter var skuespilleren Edvin Adolphson.

## Filmografi (utvalg)
### Filmer
* 1999 – *[[Vägen ut]]*
* 2001 – *[[Så vit som en snö]]*
* 2001 – *[[Familjehemligheter]]*
* 2002 – *[[Beck – Annonsemannen]]*
* 2003 – *[[Om jag vänder mig om]]*
* 2003 – *[[Lejontämjaren]]*
* 2005 – *[[Mun mot mun]]*
* 2009 – *[[Jenta som lekte med ilden (film)|Jenta som lekte med ilden]]*
* 2009 – *[[Luftslottet som sprengtes (film)|Luftslottet som sprengtes]]*
* 2012 – *[[Call Girl]]*
* 2014 – *[[Gentlemen (film)|Gentlemen]]*
* 2013 – *[[Irl]]*
* 2013 – *[[Cayuco]]*
* 2015 – *[[The Paradise Suite]]*
* 2016 – *[[Alt det vakre]]*
* 2018 – *[[Unge Astrid]]*
* 2019 – *[[Før frosten]]*
* 2019 – *[[Dronningen (film)|Dronningen]]*
* 2020 – *[[Undtagelsen (film)|Undtagelsen]]*
* 2021 – *[[Margrete den første (film)|Margrete den første]]*
* 2023 – *[[Bastarden]]*
* 2024 – *Jakt*

### TV-serier
* 1994 – *[[Rena rama Rolf]]*  
* 1998 – *[[När karusellerna sover]]* (julekalender)
* 1999 – *Anna Holt – polis*
* 2000 – *[[Det grovmaskiga nätet]]* 
* 2002 – *[[Det brinner!]]*
* 2003 – *[[Tusenbröder]]* 
* 2003 – *[[De besatte (TV-serie)|De besatte]]*
* 2004 – *[[Kniven i hjärtat]]* 
* 2007–2021 – *Der Kommissar und das Meer* 
* 2008 – *[[Oskyldigt dömd]]* 
* 2010 – *[[Kommissarie Winter]]* 
* 2011 – *[[Broen]]* 
* 2015 – *[[Ditte & Louise (TV-serie)|Ditte & Louise]]* 
* 2018 – *[[Liberty (miniserie)|Liberty]]* 
* 2021 – *Den usannsynlige morderen* 
* 2023 – *[[Hendelser ved vann (TV-serie)|Hendelser ved vann]]*
* 2024 – *I dine hender*
* 2025 – *[[Parterapi i Gagnef]]*

### Lydbokinnspillinger
* 2007 – *Skumtimmen* av Johan Theorin
* 2008 – *Spökskeppet Vallona* av Lena Ollmark og Mats Wänblad
* 2008 – *Nattfåk* av Johan Theorin
* 2010 – *Blodläge* av Johan Theorin
* 2011 – *Sankta Psyko* av Johan Theorin

## Priser
* 2005 – Guldbaggen for beste mannlige birolle i *Mun mot mun*
* 2020 – Robertprisen for årets mannlige birolle i *Dronningen*

## Referanser


 


## Eksterne lenker
*
Segun Toriola

**Segun Toriola** (født 18. september 1974) er en nigeriansk bordtennisspiller. Han representerte Nigeria under Sommer-OL 2012 i London etter å ha kvalifisert seg via kvalifiseringen for Afrika. Det var hans sjette OL.

## Referanser


## Eksterne lenker
*
Indo-Stillehavsområdet

**Indo-Stillehavet** i marin biogeografi omfatter de tropiske delene av Indiahavet, vestlige og sentrale deler av Stillehavet og innhavene i den sørøstasiatiske øyverden. De tempererte og kalde delene av Indiahavet og Stillehavet hører ikke til området, og det gjør heller ikke den tropiske delen av det østre Stillehavet.

Begrepet er svært nyttig for å angi utbredelsen til marine arter og grupper av arter. Mange har nemlig en utbredelse som omfatter hele, eller nesten hele dette området, samtidig som de mangler i resten av verden.

Biodiversiteten er svært høy med omtrent  fiskearter som lever på grunt vann, noe som er en tredjedel av alle slike fiskearter i verden. Fiskefamilier som kaninfisker og sandabborer er endemiske for området. Sjøpattedyr i dette området er dugong og mange hvalarter. Det er 500 arter av revbyggende koraller. I området finnes også de mest artsrike mangroveskogene i verden.

En analyse av utbredelsen til i alt  marine arter viser at biodiversiteten er aller høyest midt i den filippinske øygruppen, og at det er en sekundær topp mellom Malakkahalvøya og Sumatra.

## Litteratur
*
*
*
Noshad Alamian

**Noshad Alamian** (; født 21. november 1991) er en iransk bordtennisspiller. Han representerte Iran under Sommer-OL 2012 og 2016.

## Referanser


## Eksterne lenker
*
Hugo Hoyama

**Hugo Hoyama** (født 9. mai 1969) er en brasiliansk bordtennisspiller. Han representerte Brasil i sommer-OL i 1992, 1996, 2000, 2004, 2008 og 2012.

## Eksterne lenker
*
William Henzell

**William Jehan Henzell** (født 1982) er en australsk bordtennisspiller. Han deltok i OL i 2004, 2008 og sist i 2012 i London.

## Eksterne lenker
*
Aleksandar Karakašević

**Aleksandar Karakašević** (serbisk: Александар Каракашевић; født 9. desember 1975) er en serbisk bordtennisspiller. Han har deltatt i fem sommer-OL.

## Referanser


## Eksterne lenker
*
He Zhiwen

**He Zhiwen** (født 31. mai 1962) er en kinesisk-født spansk bordtennisspiller. Han representerte Spania i sommer-OL i 2004, 2008, 2012 og 2016.

## Referanser


## Eksterne lenker
*
Kirill Skatsjkov

**Kirill Skatsjkov** (russisk: Кирилл Сергеевич Скачков; født 6. august 1987) er en russisk bordtennisspiller. Han representerte Russland under Sommer-OL 2012 i London etter å ha kvalifisert seg via kvalifiseringen for Europa.

Under Sommer-OL 2020 i Tokyo som ble arrangert i 2021, ble han utslått i tredje runde i singel. 

## Referanser


## Eksterne lenker
*
Haconby

**Haconby** er en landsby og et verdslig sogn i distriktet South Kesteven i grevskapet Lincolnshire, England. Den ligger ved den vestlige enden av naturområdet The Fens, 4,8 km nord for Bourne. I henhold til folketellingen i 2011 hadde landsbyen og sognet en befolkning på 448 innbyggere.

Haconby er første gang dokumentert i *[[Domesday Book]]* for 1086 hvor det er stavet som *Hacunesbi* eller *Haconesbi*. Dens opprinnelse er norrønt, sammensetningen av personnavnet *Hákon* + *-by* = gårdsbruk, altså gården til en mann ved navn Håkon.

Det er ingen bekvemmeligheter i landsbyen, annet enn den lokale puben, The Hare and Hounds ved West Road. Det nærmeste postkontor og butikker er i den nærliggende landsbyen Morton i sør.

## Referanser


## Eksterne lenker
*
* «Hacconby and Stainfield Parish Council», *Lincolnshire.gov.uk*
* «Haconby», *The villages around Bourne, Lincolnshire, England*
Våg (Enebakk)

**Våg** er en innsjø 126 meter over havet i Ytre Enebakk, Akershus. Vannet ligger i Mossevassdraget, og har tilsig i sørvest fra Høltjernet og Langen. Utløpet er i sørøst, gjennom Tangenelva til Mjær. Vannet er klassifisert som en rik kulturlandskapssjø av næringsrik utforming, og har grunne vegetasjonsrike bukter og viker, spesielt i nord- og vestenden. Vannet er trolig påvirket av overgjødsling, men er likevel i god økologisk tilstand.

Langs østsiden av vannet går fylkesvei 155 mot Oslo, og på nordvestsiden fylkesvei 154 mot Ski. Det er anlagt en badeplass ved nordenden, med atkomst fra fylkesvei 155.

Under broa ved utløpet i sørøst ble det i 2003 oppdaget en koloni av vannflaggermus.

## Se også
* Liste over innsjøer i Akershus

## Referanser
Marcos Freitas

**Marcos André Sousa da Silva Freitas** (født 8. april 1988) er en portugisisk bordtennisspiller. Han representerte Portugal i sommer-OL i 2008, 2012, 2016, 2020 der han ble utslått i fjerde runde i singel. 

## Referanser


## Eksterne lenker
* 
*
Nadeen El-Dawlatly

**Nadeen El-Dawlatly** (født 1993) er en egyptisk bordtennisspiller. 

Hun representerte Egypt under Sommer-OL 2012 i London etter å ha kvalifisert seg via kvalifiseringen for Afrika. Hun deltok også i Sommer-OL 2016 i Rio de Janeiro fire år senere.

## Referanser


## Eksterne lenker
*
Bachata

**Bachata** er en musikksjanger som oppsto i Den dominikanske republikk på begynnelsen av 1900-tallet. Den regnes som en avart av bolero, med innflytelse fra afrikansk musikk og andre musikkstiler som son cubano, merengue og cha-cha-cha. Sammen med musikken oppsto det også en egen dans. Bachatatekstene handler ofte om kjærlighet, særlig kjærlighetssorg.

Bachata ble på 1960- og 70-tallet regna som musikk for fattige, men ble allemannseie på 1980-tallet. Sjangeren er i dag populær i hele det spansktalende Amerika.

Noen av de mest kjente bachataartistene er Aventura, Prince Royce, Eladio Romero Santos, Leonardo Paniagua og José Manuel Calderón.
Helløya

**Helløya** kan vise til:

*Helløya (Berlevåg) – ei øy i Berlevåg kommune i Finnmark
*Helløya (Harstad) – ei øy i Harstad kommune i Troms (før 1. jan 2013 Bjarkøy kommune)
*Helløya (Meløy) – ei øy i Meløy kommune i Nordland
*Helløya (Brønnøy) – ei øy i Brønnøy kommune i Nordland
*Helløya (Vågan) – ei øy i Vågan kommune i Nordland
*Helløya (Bodø) – ei øy i Bodø kommune i Nordland
*Helløya (Lillesand) – ei øy i Lillesand kommune i Aust-Agder
6. etappe av Giro d’Italia 2012

**6. etappe av [[Giro d'Italia 2012]]** gikk 11. mai 2012 fra Urbino til Porto Sant'Elpidio, og strakte seg over 210 km i en kupert etappe. Etappen ble vunnet av Miguel Ángel Rubiano som kom alene til mål. Den rosa ledertrøya ble tatt over av Adriano Malori som kom i mål 1.10 etter vinneren i en liten gruppe. Både Gabriel Rasch og Alexander Kristoff kom inn 23.52 etter vinneren, med flere andre konkurrenter. Thor Hushovd brøt Giroen etter ca. 80 km av etappen. Han og tre andre var de første som brøt årets Giro.

## Manglende ryttere
* **41**  Thor Hushovd (BMC) Brøt
* **91**  Tyler Farrar (GRM) Brøt
* **145**  Pablo Lastras (MOV) Brøt
* **213**  Romain Feillu (VCD) Brøt

## Referanser


## Eksterne lenker
*  Resultater på gazzetta.it
*  Resultater på gazzetta.it
Muş

**Muş**, også skrevet **Mush**, er en tyrkisk by beliggende i det østlige Tyrkia. Byen er sentrum i provinsen Muş.

## Bybilde
Byen domineres av en gammel borg, og her er også en moské som stammer fra 1300-tallet,*Ulu Cami*, og moskeene *Hacı Seref* (1600-tallet) og*Alaeddin Bey* (første del av 1700.tallet),  karavanseraiet *Aslanlı* (1300-tallet) og ruinene av St. Marineh-kirken.

## Historie
### Oldtiden, middelalderen
Det er ikke kjent når Mush ble grunnlagt, men det antas at det fantes en bosetting her omkring Urartukongen Menuas tid (ca. 800 f.Kr.), ut fra en kuneiform inskripsjon funnet i byens nærhet.

I middelalderen var Mush senter for regionen Taron i Armenia. Den nevnes i armenske manuskripter fra 800- og 900-tallet. Mort slutten av 700-tallet kom Mush, og hele regionen, under det armenske Bagratide (Bagratuni)-dynastiet, som gjenerobret det fra araberne. Mush og Taronområdet ble erobret av og annektert til Det bysantinske rike i 969.

Etter 1000-tallet ble byen regjert av islamske dynastier som ahlatshahene, ayyubidene, ilkhanidene og Kara Koyunlu. Fra 800-tallet til 1200-tallet vokste Mush til en by med anslagsvis 20 til 25 tusen innbyggere. I 1387 passerte den sentralasiatiske hersker Timur gjennom området, og synes å ha erobret Mush uten kamp. Senere regjerte akkoyunluene, og op 1500-tallet fikk osmanene herredømme over byen og region, som inntil da hadde vært regjert av safavidene. Mush forble del av Det osmanske rike til tidlig på 1900-tallet, og hadde en vedvarende høy armensk befolkningsandel. I  1821 nådde en persisk invasjonshært frem til Mush.

### Moderne tid

Ved inngangen av 1900-tallet hadde byen om lag 20&nbsp;000 innbyggere hvorav 11&nbsp;000 var muslimer (for det meste tyrkere og kurdere), og 9&nbsp;000 var armenere. Ifølge Catholic Encyclopedia (1913) hadde byen noe senere 27&nbsp;000 innbyggere, hvorav 13&nbsp;300 muslimer og 13&nbsp;700 armenere. Ifølge Encyclopædia Britannica (1911) var byen delt i omtrent like store deler kurdere og armenere.

Under folkemordet på armenerne i 1915 ble den armenske befolkningen i området utslettet. De over 140&nbsp;000 armenerne i Mush sandsjak (i 234 landsbyer og byer) kom under angrep i juni og juli 1915. Ettersom de armenske menn som var i våpenfør alder var blitt sendt til militærtjeneste under første verdenskrig var den gjenværende armenske befolkning egentlig vergeløs. Massakren på den armenske befolkning i Mush fant sted etter at de omliggende landsbyer først var blitt ødelagt.

Byen ble i 1916 okkupert av russerne; tyrkiske styrke gjenerobret den 30. april 1917.

## Litteratur
*
*

## Referanser
Imaginaerum (film)

***Imaginaerum*** er en finsk-kanadisk musikal- og fantasyfilm fra 2012 skrevet og regissert av Stobe Harju. Manuset er basert på en historie fortalt av Tuomas Holopainen. Musikken ble skrevet av den finske symfoniske metallgruppa Nightwish og benyttet fra deres syvende album (som hadde samme navn som filmen). Bandmedlemmene medvirker også i filmen.

Filmen fikk bevilgninger fra den statlige institusjonen Finlands filmstiftelse. Filmen fikk 575 000 dollar av dets budsjett på 3,7 millioner dollar. Filmens opprinnelige tittel var *Imaginarium*, men ble endret til det relativt like *Imaginaerum* for unngå forveksling.
## Handling
Filmen forteller historien til Tom, en eldre mann som lider av demens. Fordi han har hatt lidelsen i mange år, har han gått tilbake til barndommen. Han husker absolutt ingenting av sitt voksne liv; hans venner, musikk og minnene om sin familie er bare et svakt minne i hans skjøre sinn. Det eneste han har igjen er fantasien til en ti år gammel gutt. Da han går inn i koma virker det som om han aldri vil få tilbake det han har mistet og han drar rundt i sin fantasiverden på jakt etter svar og minner. Hans datter, Gem, kjemper på sin side en desperat for å finne tilbake til det båndet hun hadde med sin far i den virkelige verden. Gems prosjekt virker nesten umulig, men til slutt klarer hun å etablere kontakt og de to gjenforenes før han dør.

## Rollebesetning
* Marianne Farley som Gem Whitman (35 år)
* Quinn Lord som Thomas Whitman (10 år)
* Francis-Xavier McCarthy som Thomas Whitman (75 år)
* Ilkka Villi som Theodore Whitman og snømannen
* Joanna Noyes som Ann (73 år)
* Keyanna Fielding som Gem Whitman (7 år)
* Stephane Demers som en forvridd tinnsoldat 
* Ron Lea som Dr. Jansson
* Hélène Robitaille som Arabesque
* Victoria Anne Jung som Ann (8 år)
* Elias Toufexis stemmen til Mr. White
* Madison McAleer som hjemløs jente
* Glenda Braganza som Toms pleierske

## Referanser


## Eksterne lenker
* 
* Filmens offisielle nettsted
Sky High

***Sky High*** er en eventyr-actionkomedie og superheltfilm fra 2005. Filmen er regissert av Mike Mitchell, og har Michael Angarano, Kurt Russell, Kelly Preston og Danielle Panabaker i hovedrollene.

## Handling
Satt i en verden hvor superhelter er hverdagskost, og det finnes en skole for det som heter Sky High, hvor elevene lærer å være superhelter såvel som sidekicker. Will Stronghold (Michael Angarano) er sønn av to kjente superhelter, The Commander (Kurt Russell) og Jetstream (Kelly Preston). Det er ett problem ved dette: Will har foreløpig ikke arvet noen superkrefter, selv om han gjør sitt beste for å skjule det for foreldrene, som han er sikker på vil bli skuffet om de finner det ut.

Så Will drar til Sky High sammen med bestevennen Layla (Danielle Panabaker), vel vitende om at han vil bli en sidekick. Der møter han nye venner, som Little Larry (Loren Berman), Zach (Nicholas Braun), Ethan (Dee Jay Daniels), Magenta (Kelly Vitz), bussjåføren Ron Wilson (Kevin Heffernan) og den smellvakre lærerassistenten Gwen Grayson (Mary Elizabeth Winstead), som Will får et godt øye til. Han skaffer seg også en fiende i Warren Peace (Steven Strait), hvis kriminelle far ble satt i fengsel av Wills foreldre. Plutselig en dag, mens Warren prøver å terrorisere ham, viser superkreftene endelig seg for Will. De kan i tillegg bli gode å ha, for det viser seg at det er krefter som vil ødelegge Sky High en gang for alle.

## Rolleliste

## Eksterne lenker
* 
*
Estelle Harris

**Estelle Harris** (født 1928 i New York City i New York, død 2. april 2022 i Palm Desert i California) var en amerikansk komiker og skuespiller. Harris spilte rollen som Estelle, George Costanzas mor, i TV-serien *[[Seinfeld]]*, og hun er kjent fra *[[Toy Story]]* som mrs. Potato Head.

## Referanser


## Eksterne lenker
* 
* 
*
Puerto Iguazú

**Puerto Iguazú** er en by og en kommune i provinsen Misiones i Argentina. Den ligger langs Iguazuelva, ved Trippelgrensa med Brasil og Paraguay. Kommunen hadde 82&nbsp;227 innbyggere i 2010.

Puerto Iguazú er et populært turistmål på grunn av Iguazúfallene, som ligger bare 18 kilometer fra byen.

## Bilder

Fil:Hito argentino triple frontera.jpg|Monumentet med de argentinske fargene ved Trippelgrensa


## Eksterne lenker
*
Posadas

**Posadas** er hovedstaden i den argentinske provinsen Misiones. Den ligger sør i provinsen, langs Paranáelva. På motsatt side av elva ligger den paraguayanske byen Encarnación. Posadas hadde 324&nbsp;756 innbyggere i 2010.

## Eksterne lenker
* 
* Kommunens hjemmeside
Andarapa (distrikt)

**Andarapa** er et distrikt i provinsen Andahuaylas i regionen Apurímac i Peru. Distriktets nasjonale statistikkode er 030202 og hovedstaden er Andarapa.

Distriktet ble opprettet den 14. mars 1941.

## Landsbyer i distriktet Andarapa

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Andarapa
Mons Oppedal

**Mons Arild Oppedal** (født 30. desember 1944) er en norsk jurist og professor emeritus ved Institutt for sosialfag ved Oslomet – storbyuniversitetet. Oppedal ble dr.juris i 2008 med en avhandling om akutthjemlene i barnevernloven.

## Referanser
Nullhypotese

**Nullhypotese** er en hypotese som beskriver en antatt virkelighet hvor et observert resultat skyldes tilfeldige variasjoner snarere enn en definert sammenheng. Innen forskning prøver man å avvise nullhypotesen til fordel for en alternativ hypotese i en hypotesetest, hvilket vil tilsi at resultatet har statistisk signifikans.

Nullhypotesen tjener som et referansepunkt for den alternative hypotesen, og representeres normalt som *H0*. Signifikansnivå defineres for å beskrive hvor sikker man skal være for å kunne forkaste nullhypotesen, normalt angitt som p-verdi.

I medisinsk forskning testes ofte et legemiddel opp mot det som allerede er tilgjengelig i medisinsk praksis. Dersom motivasjonen er å finne ut om et rimeligere legemiddel kan gi lik effekt, vil nullhypotesen være at det nye legemiddelet har dårligere effekt, og studien vil defineres som en ikke-underlegenhetsstudie. Hvis den alternative hypotesen er å finne ut om det nye legemiddelet har bedre effekt, vil nullhypotesen være at det har lik effekt i det som vil kalles en overlegenhetsstudie.

I rettslære har nullhypotesen sin parallelle analogi i uskyldspresumsjonen, altså at den tiltalte er uskyldig inntil det motsatte er bevist.

## Tre eksempel på nullhypoteser

* «Jenter og gutter er like flinke til å lese og skrive» («Null forskjell»)
* «Det er ingen endring i andelen ungdommer som prøver narkotika fra 1990 og frem til 2020» («Null endring»)
* «Hvitløk har ingen effekt mot influensa» («Null effekt»)

## Referanser
Alternativ hypotese

**Alternativ hypotese** er en hypotese som man antar vil være bedre enn en allerede satt oppfattelse, som beskrives i en nullhypotesen. Hvorvidt den alternative hypotesten er bedre enn nullhypotesten testes i hypotesetesting.
Fastlegeaksjonen

**Fastlegeaksjonen** er en aksjon dannet i januar 2012 mot innføringen av en ny fastlegeforskrift. Aksjonen ble startet av Kjetil Karlsen, fastlege i Tromsø, sammen med almenlegene Arnulf Heimdal, Oslo; Bente Pedersen, Hamar; Ivar Thomsen, Stavanger; Susanne Prøsch, Sandefjord; og Torun Ankjell, Tromsø. 2802 allmennleger – mer en 2/3 av alle landets fastleger – signerte et brev til helseministeren der det bes om at forslag til ny fastlegeforskrift trekkes i sin helhet, og at departementet går i dialog med Legeforeningen, fagmiljøer og Kommunenes sentralforbund Den 31. januar 2012 overleverte Bente Pedersen og Arnulf Heimdal brevet og underskriftene til helseministeren med nyhetsmedier tilstede.

## Bakgrunn
Som en del av samhandlingsreformen presenterte Helse- og omsorgsdepartementet og helseminister Anne-Grete Strøm-Erichsen et forslag til revidert fastlegeforskrift 22. desember 2011. Departementet oppsummerer forslaget som:
* En presisering av kommunens ansvar for fastlegeordningen
* En presisering av fastlegens listeansvar, herunder innføringen av krav til funksjon  og kvalitet i tjenesten
* En forskriftsfesting av sentrale sider ved ordningen som i dag er avtaleregulert
* Krav om rapportering til kvalitets- og styringsformål
* Økonomiske sanksjoner mot fastleger ved manglende oppfyllelse av avtalen
* Flytting av truende og voldelige pasienter uten samtykke fra en fastlegeliste

Mange fastleger mener at forslaget vil ha en ødeleggende effekt på fastlegeordningen og norsk allmennmedisin, fordi forslag til revidert fastlegeforskrift pålegger fastlegene en rekke nye krav og økt arbeidsmengde uten å tilføre økonomiske ressurser.

## Fra protestbevegelse til faglig forum
Fastlegeaksjonen startet som en protestbevegelse og dannet et uformelt forum for faglig forbedring av almenmedisin med fokus på:

## Allmennlegeprisen 2012
Allmennlegeprisen 2012 gikk til Fastlegeaksjonen, aksjonens ildsjeler samt initiativtager Kjetil Karlsen, for et "brennende engasjement for allmennmedisinen som fag, med pasienten i sentrum".

Juryen for pristildelingen i 2012 bestod av Bjarne Storseth, Anne Sissel Sørensen fra landsrådet og Linda Rørtveit og Ivar Halvorsen fra Allmennlegeforeningens styre. Allmennlegeprisen ble innstiftet i 2008 av Norsk Forening for Almenmedisin og ble første gang utdelt i 2009. Tidligere prisvinnerer er Anne Mathilde Hanstad (2009), Jørgen Skavlan (2010) og Regin Hjertholm (2011)

## Referanser
Sulmona

**Sulmona** er en by og kommune i Italia med om lag 25&nbsp;000 innbyggere. Byen ligger i L'Aquila-provinsen i regionen Abruzzo. 
## Referanser


## Eksterne lenker
*
ʿAbd al-Munʿim Abū al-Futūḥ

**ʿAbd al-Munʿim Abū al-Futūḥ ʿAbd al-Hādī** (arabisk: , egyptiskarabisk uttale: [ʕæbdelˈmenʕem abu lfʊˈtuːħ ʕæbdelˈhæːdi] eller [ʕæbdelˈmonʕem]; også skrevet *Abdel Moneim Aboul Fotouh Abdel Hady* med variasjoner; født 15. oktober 1951 i Kairo, Kongedømmet Egypt) er en egyptisk lege, tidligere studentaktivist og moderat islamistisk politiker. 

Han er kjent for sin staute motstand mot regimene til Anwar as-Sādāt og Ḥusnī Mubārak og for sin åpenhet mot folk med andre politiske ideologier, noe som har vært kontroversielt blant støttespillerne til egyptiske islamistiske organisasjoner og bevegelser som Det muslimske brorskap. Abū al-Futūḥ var tilknyttet Brorskapet fra tidlig på 1970-tallet, og var medlem av dets rådgivende byrå fra 1987 til 2009. I 2011 avsluttet han formelt alt sitt politiske arbeid med Det muslimske brorskap og opphevet sitt medlemskap etter at han bestemte seg for å stille i presidentvalget i Egypt i 2012 som uavhengig kandidat. Han er også den nåværende generalsekretæren for Den arabiske medisinske union, et verv han har hatt siden 2004.
Mediterranean Expeditionary Force

**Mediterranean Expeditionary Force** (MEF) var del av den britiske hæren under første verdenskrig og kommanderte alle allierte styrker ved slaget ved Gallipoli og Makedoniafronten. Dette inkluderte også marineoperasjonene i ved Dardanellene før landgangen ved Gallipoli. Styrken ble dannet i mars 1915 og var opprinnelig ledet av Ian Hamilton inntil han ble avsatt som følge av Gallipoli. William Birdwood, kommandøren for Australian and New Zealand Army Corps overtok så ledelsen i en kort tid før Charles Munro.

I begynnelsen var betegnelsen Mediterranean Expeditionary Force kun brukt om de allierte styrkene ved Gallipoli. Men etter at Makedoniafronten ble åpnet i oktober 1915 ble styrkene ved Gallipoli kjent som Dardanelles Army. Etter tilbaketrekingen fra Gallipoli i januar 1916 lå MEFs hovedkvarter i Egypt, siden ansvarsområdet også innebar forsvaret av Suezkanalen. Som følge av økt betydning av Sinaifronten ble denne delen skilt ut som Egyptian Expeditionary Force i mars 1916.
Sør-Nord-statene

**Sør-Nord-statene** (698–926) var en periode da Koreahalvøya var delt i to stater, i sør Silla og i nord Balhae.

Etter at det koreanske kongedømmet Silla og det kinesiske dynastiet Tang hadde erobret kongedømmene Baekje i 660 og Goguryeo i 668, kontrollerte det nye kongedømmet, som også er kalt for «Forente Silla», eller «Senere Silla», den sørlige delen av Koreahalvøya. Det nordlige kongedømmet Goguryeo gjenoppstod som kongedømmet Balhae, med unntak av den sørlige delen som tilfalt Silla. Den nordlige delen av halvøya samt en betydelig del av Mandsjuria ble en del av det nye riket Balhae, grunnlagt i 698.

Bygninger fra disse kongedømmene er templene Hwangnyongsa og Bunhwangsa. Grottene Seokguram fra 751 er i dag en del av UNESCOS verdensarv.

## Referanser
Hechingen

**Hechingen** er en by i Baden-Württemberg i Tyskland. Den ligger rundt 60 kilometer sør for delstatshovedstaden Stuttgart og 90 kilometer nord for Bodensjøen og den sveitsiske grensen.

Hechingen er opphavstedet for adelsslekten Hohenzollern, og byen var hovedstad i grevskapet og fyrstedømmet Hohenzollern-Hechingen mellom 1576 og 1850. Like ved byen ligger slottet Hohenzollern.

## Bilder

BurgHohenzollernSommerSonnenaufgang.JPG|Byens varemerke er Hohenzollern slott, bygget i 1850–67 under ledelse av Friedrich August Stülers
Fritz-Eitel-Turm_(Hechingen).JPG|En byport fra 1579


## Referanser


## Eksterne lenker
*
Herrsching

**Herrsching am Ammersee** er en by i Landkreis Starnberg, Oberbayern i Tyskland. Den ligger langs østbredden av Ammersee sørvest for München. Befolkningen varierer mellom rundt 8000 om vinteren og 13&nbsp;000 om sommeren.

Stedet ligger i enden av Münchens S-banelinje S8 og stedet er populært blant turister for mulighetene for vannsport og som startsted for turer til Andechsklosteret. 

Før andre verdenskrig lå Reichsfinanzschule Hersching i Herrsching. I 1945 og 1946 ble skolen ombygd til sykehus for tidligere soldater som hadde mistet lemmer under krigen. 

## Bilder

Fil:Kurparkschloesschen herrsching.jpg|Scheuermannslottet
Fil:Herrsching,_Rathaus.jpg|Rådhuset i Herrsching
Fil:Luftaufnahme_Herrsching_am_Ammersee.jpg|Herrsching sett fra luften

## Eksterne lenker
*